./data/phi0914/phi001fr/phi0914.phi001fr.perseus-lat1.xml
Cornelio Nasica, cui cognomen Serapion fuit ab					inridente Curiatio tribuno plebis impositum, et Dec  Iunio Bruto consulibus					dilectum habentibus in conspectu tironum res saluberrimi exempli facta est  nam					C  Matienius accusatus est apud tribunos plebis, quod exercitum ex Hispania						 deseruisset, damnatusque sub furca diu					virgis caesus est et sestertio nummo veniit  tribuni plebis quia non					impetrarent, ut sibi denos, quos vellent, milites eximere liceret, consules in					carcerem duci iusserunt  Iunius Brutus consul in Hispania iis, qui sub Viriatho					militaverant, agros et oppidum dedit, quod vocatum  est Valentia  M  Popilius a Numantinis, cum quibus pacem factam irritam fieri					senatus censuerat, cum exercitu fusus fugatusque est  C  Hostilio Mancino					consule sacrificante pulli ex cavea evolaverunt; conscendenti deinde navem, ut					in Hispaniam proficisceretur, accidit vox “mane, Mancine”: quae  auspicia tristia fuisse eventu probatum est  et victus					enim a Numantinis et castris exutus, cum spes nulla servandi exercitus esset,					pacem cum his fecit ignominiosam, quam ratam esse senatus vetuit  XXXX Romanorum ab quattuor milibus Numantinorum victa					erant  Decimus Iunius Lusitaniam  expugnationibus					urbium usque ad Oceanum perdomuit; et cum flumen Oblivionem transire nollent,					raptum signifero signum ipse transtulit et sic, ut transgrederentur, persuasit 					Alexandri filius, rex Syriae, decem annos admodum habens, a Diodoto, qui Tryphon					cognominabatur, tutore suo, per fraudem occisus 					est corruptis medicis, qui illum calculi dolore consumi ad populum mentiti, dum					secant, occiderunt